Bornholms Rokkestenen har kilet sig fast, men nu kommer værnepligtige stenen til undsætning.

Hvad kræver det at få Rokkestenen til at rokke igen?

Angivelig et hold værnepligtige og lige knapt fem timer.Rokkestenen i Almindingen har stået urokkeligt fast, og derfor havde Naturstyrelsen Bornholm bedt om hjælp fra Beredskabsstyrelsen her mandag.

- Det er simpelthen et stykke tid siden, den har kunnet rokke sidst. Det er lidt synd, når der kommer så mange op og besøger stenen, siger Mejse Holm, der er skovfoged ved Naturstyrelsen Bornholm.

Og efter lige knap fem timer havde et hold værnepligtige fra Beredskabsstyrelsen igen fået stenen til at vugge frem og tilbage.

- Det lykkedes endelig - efter at have kæmpet i en del timer - at få den til at vippe og rokke. En mand kan stå og vippe den, og det er det, vi gerne vil have, fortæller Mark Frimann, holdleder ved Beredskabsstyrelsen.

Det er ikke første gang, at den store sten, som indlandsisen efterlod sig for cirka 10.000 år siden, sætter sig fast.

I april 2015 måtte Beredskabsstyrelsen også træde til med hjælp. Dengang havde stenen ikke været til at rokke ud af flækken i to år.

Ifølge sagnet hviler Rokkestenen på en diamant, og det er derfor, den kan rokke.

Det anslås, at stenen vejer cirka syv ton.